Samsung slipper gigant løs – 115 tommer TV lander i Danmark

Hvis du troede, at 98 tommer var stort, så spænd sikkerhedsbæltet. Samsung går all in på storskærmsoplevelser og sender nu sit største TV nogensinde ud i de danske stuer: 115 tommer Neo QLED – en flad gigant, der skal tage biografstemning til et helt nyt niveau.

– Tidligere har de fleste, der ville have en storskærmsoplevelse derhjemme, været nødt til at bruge en projektor i et mørkt, biograflignende rum. Men med flere og flere store TV-skærme øges mulighederne for at skabe biografstemning selv i almindelige stuer, siger Dan Kristiansen, talsperson for TV/AV hos Samsung Danmark.

115 tommer TV’et, der har fået navnet QN90F 115”, lander officielt i Danmark i begyndelsen af august. Og det er ikke kun størrelsen, der gør indtryk – den enorme skærm er spækket med billedoptimerende teknologi som 4K AI Upscaling Pro, Mini-LED-baseret bagbelysning og Samsung Art Mode, så du i pauserne kan udstille Monet eller Munch i 1:1-format på din væg. Prisen? En vejledende udsalgspris på 169.999 kroner.

8K i 98 tommer

Men 115-tommeren står ikke alene. Samsung udvider nemlig også porteføljen med to andre kæmper:
– QN990F på 98 tommer, som bringer Samsungs bedste 8K-teknologi ud i widescreen-format med Infinity One-designog den trådløse One Connect Box – alt samlet for 249.999 kroner.
– Og en ny, mere tilgængelig QN80F på 100 tommer, som retter sig mod både filmelskere og gamere med 4K-opløsning, op til 240 Hz opdateringshastighed og Dolby Atmos-lyd til 49.999 kroner.

Med lanceringen af 115 tommer TV’et lukker Samsung døren op for et nyt segment: De kunder, der hidtil har sværget til projektor og lærred, men som nu kan få det hele i ét TV – uden behov for mørklægning.

Samsung slipper gigant løs – 115 tommer TV lander i Danmark